**Curcubeu lunar**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un vânt suav de primăvară

Și-un tainic răsărit de Lună

Face ca cerul să tresară

Și noaptea să i se supună.

E liniște în crengi și-n vise

Și-un curcubeu seducător

Porni spre Luna ce-l oprise

În jurul ei, fermecător.

-Tu, legământ frumos și sfânt

Făcut de Însuși Dumnezeu,

Fii mie acoperământ

Și mă-mpresoară tot mereu.

Frumos, rotund, multicolor,

Ca să se minuneze Omul.

Să fiu regina nopților.

Te rog, fă-o pe gentilomul!

Și se opri la ruga ei,

Și-o-nvălui cu drag și dor:

-În noaptea asta de mă vrei

Voi fi pe cer al tău decor.

În brațe te cuprind și strig

Oh, Luna mea cea minunată

De vânt, de ploaie și de frig,

Tu astăzi vei fi apărată.

Ce minunată simbioză

Natura cea miraculoasă

Vie metamorfoză

Grozavă și spectaculoasă.

Ești o pictură-ncântătoare

Penel divin și talentat

Tablou în prag de sărbătoare

De Dumnezeu atent pictat.

Și-un halo magic se formează

De pe pământ să-l tot admiri

În jurul Lunii stă de pază

Precum în Univers, doi miri.